ངོ༌། །གསེར་གྱི་
ཐུར་མ་ལ་རྩ་སྔགས་བཟླས་པས་མིག་འབྱེ་བའི་ཚུལ། ༀ་བཛྲ་ནེ་ཏྲ་སོགས། བུ་ཁྱོད་ཀྱིས་ནི་མི་
ཤེས་ པའི། །རབ་ རིབ་ རྒྱལ་ བ་རྣམས་ཀྱིས་བསལ། །ཇི་ལྟར་མིག་མཁན་རྒྱལ་པོ་ཡིས། །
འཇིག་རྟེན་རབ་རིབ་བསལ་བཞིན་དུའོ། །མིག་ཐུར་གྱི་རྗེས་གནང་ངོ༌། །ཨ་ཡིས་བསྔགས་
པའི་མེ་ལོང་ལ། ཆོས་རྣམས་གཟུགས་བརྙན་ལྟ་བུ་སྟེ། །ནས། རྒྱུ་དང་ལས་ལས་ཀུན་ཏུ་
འབྱུང༌། །དེ་ལྟར་ཤེས་བྱས་ཆོས་འདི་ནི། །རང་བཞིན་མེད་པ་རྙོག་མེད་པ། །སེམས་ཅན་དོན་
ནི་མཉམ་མེད་གྱིས། །སྐྱོབ་པ་རྣམས་ཀྱི་རིགས་སུ་སྐྱེ། །ཞེས་མེ་ལོང་གི་རྗེས་གནང༌ངོ༌། །ཧོ་
ཡིས་མདའ་གཞུ་སྦྱིན་ལ། ཨོཾ་སརྦ་ཏ་ཐཱ་ག་ཏ་ཨ་ནུ་ར་ག་ཡ་སྭ། སློབ་མས་ཕྱོགས་བཞི་སྟེང་
འོག་ཏུ་འཕང་བར་བསམས་ལ། ཨ་ནུ་ར་ག་ཡ་མི། ཞེས་མདའི་རྗེས་གནང་ངོ༌། །བཛྲ་སཏྭ་ཨཱཿ
ཞེས་མེ་ལོང་རྡོ་རྗེ་དང་བཅས་པ་བསྟན། རྡོ་རྗེ་སེམས་དཔའ་རང་ཉིད་དང༌། །དག་ཅིང་གསལ་
ལ་རྙོག་པ་མེད། །སངས་རྒྱས་ཀུན་གྱི་བདག་པོ་གང༌། །བུ་ཡི་སྙིང་ལ་གནས་པའོ། །ཞེས་མེ་
ལོང་གཉིས་པའི་རྗེས་གནང་ངོ༌། །སློབ་མའི་མདུན་དུ་ཧཱུཾ་གི་ཆོས་ཀྱི་འཁོར་ལོ་དང༌། ལག་པ་
གཡོན་དུ་ཨ་ལས་དྲིལ་བུ་དང༌། ཤམ་གིས་དུང་སྦྱིན་ལ། དེང་ནས་བརྩམས་ཏེ་འཇིག་རྟེན་དུ།།
སྐྱོབ་པ་རྣམས་ཀྱི་འཁོར་རབ་བསྐོར། །ཆོས་ཀྱི་འཁོར་ལོ་བླ་མེད་པ། །དྲི་མ་མེད་པ་ཀུན་ཏུ་
ལོངས། །ཐེ་ཚོམ་མེད་པའི་སེམས་ཀྱིས་ནི། །འདི་ལ་བློ་ངན་མེད་པར་མཛོད། །ཆོས་ཀྱི་སྤྱོད་
པའི་ཚུལ་མཆོག་གིས། །རང་གིས་མཉམ་མེད་རབ་ཏུ་སྟོན། །དེ་ལྟར་སངས་རྒྱས་རྣམས་ཀྱིས་
ནི། །བྱས་ཤེས་དོགས་པ་མེད་ཅེས་བརྗོད། །དེ་ཡིས་རྡོ་རྗེ་འཆང་ཀུན་གྱིས། །ཐམས་ཅད་དུ་ནི་
-189-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ཁ
ཁྱེད་བསྲུང་ འགྱུར། །ཞེས་ཆོས་བཤད་ ཀྱི་ རྗེས་ གནང་ ངོ༌ ། །དམ་ ཚིག་ བསྒྲག་ པར་ བྱ་ སྟེ།
ཐབས་དང་ཤེས་རབ་སེམས་ཀྱིས་ནི། །མི་བྱ་བ་ནི་ཅི་ཡང་མེད། །རྟག་ཏུ་རྟོག་མེད་གྱུར་བྱས་
ནས། །འདོད་པ་ལྔ་ལ་ལོངས་སྤྱོད་བྱ། །ཇི་ལྟ་ཇི་ལྟར་འདུལ་གྱུར་པ། །སེམས་ཅན་དེ་ཡི་རང་
བཞིན་གྱིས། །དེ་ལྟ་དེ་ལྟར་སེམས་ཅན་དོན། །འདོད་ཆགས་སོགས་པས་དག་པར་བྱ། །རང་
བཞིན་དམ་ཚིག་ལ་སྡང་བ། །དམ་ཚིག་ཉམས་པའི་སྐྱེ་བོ་དེ། །འབད་པ་ཡིས་ནི་བསད་པར་བྱ།།
སངས་རྒྱས་བསྟན་པ་སྐྱོང་བ་ལ། །སེམས་ཅན་ཀུན་ལ་ཕན་དོན་ཕྱིར། །སངས་རྒྱས་རྣལ་
འབྱོར་རབ་སྐྱོང་བ། །ཕ་རོལ་པོ་ཡི་སེམས་རྣམས་འཕྲོག །སྡིག་པས་གོས་པར་མི་འགྱུར་རོ། །
འདོད་ཆགས་ལྟ་བུའི་བདེ་མེད་པས། །སྐྱེ་བོ་རྣམས་ལ་དེ་རྟག་སྦྱིན། །སེམས་ཅན་དོན་དུ་
གཞན་བུད་མེད། །བསྟེན་པས་བསོད་ནམས་ཐོབ་པར་འགྱུར། །སངས་རྒྱས་ལ་སོགས་སྨོད་
པ་ལ། །རིན་ཆེན་འབྱུང་ ལྡན་རྣལ་འབྱོར་གྱིས། །ཚིག་ནི་རྩུབ་མོ་ལ་སོགས་པས། །བླ་མེད་
དངོས་གྲུབ་ཐོབ་པར་འགྱུར། །འོད་དཔག་མེད་ཀྱི་རྫུན་ངག་སྨྲ། །དོན་ཡོད་གྲུབ་མཆོག་ཏིང་
འཛིན་གྱིས། །བློ་ལྡན་རྒྱུད་གསུང་ཆོ་ག་ཡིས། །དམ་ཚིག་དག་པ་བསྟེན་པར་བྱ། །ཞེས་དམ་
ཚིག་གི་རྗེས་གནང་ངོ༌། །དེ་ནས་སློབ་མས་ཀཱ་ཡ་ཝཀ་སོགས་དང༌། ཡི་གེ་ཉི་ཤུ་རྩ་གཉིས་པས་
བསྟོད་ཅིང་ཕྱག་བྱས་ནས། སེམས་ཅན་ཀུན་ལ་ཕན་དོན་དུ། །སེམས་ཅན་ཀུན་ལ་ཐམས་ཅད་
དུ། །ཇི་ལྟར་གདུལ་བྱ་སྣ་ཚོགས་པ། །རྡོ་རྗེ་འཁོར་ལོ་བསྐོར་བར་བགྱི། །དེ་བཞིན་གཤེགས་
ཀུན་རྒྱལ་བ་རྒྱལ། །བདག་པོའི་འཁོར་ལོ་བསྐོར་བར་བགྱི། །ཞེས་བརྗོད་དེ། དེ་བཞིན་དུ།
རིགས་གཞན་བཞི་ལ་ཡང་འདོན་པ་བསྒྱུར་ཏེ་རྗེས་སུ་གནང་བའི་ཆོ་གའོ། །དེ་ནས་སློབ་
དཔོན་ལངས། གཡོན་པས་ཆོས་གོས་ཀྱི་གྲྭ་གཉིས་སྙིང༌གར༌བཟུང༌། གཡས་མཆོག་སྦྱིན་
བརྐྱང་ལ། ངས་ནི་ཁྱེད་ལ་ལུང་བསྟན་བྱ། །རྡོ་རྗེ་སེམས་དཔའ་དེ་བཞིན་གཤེགས། །སྲིད་པ་
ཤིན་ཏུ་དག་པའི་ཕྱིར། །སྲིད་པའི་ངན་འགྲོ་ལས་བཏོན་ནས། །ཀྱེ་དཔལ་ཆེ་གེ་མོ་རྡོ་རྗེ། དེ་
-190-

བདེ་མཆོག་མཁའ་འགྲོ་རྒྱ་མཚོའི་དབང་ཆོག
བཞིན་གཤེགས་པ་གྲུབ་ནས་ཁྱོད་ཀྱི་དམ་ཚིག་གོ །ཞེས་བརྗོད་ཅིང༌། གང་གིས་ཆོ་ག་འདི་
ཡིས་ནི། །ཕྱག་རྒྱ་ཆེན་པོའི་ཚུལ་གང་གིས། །གང་ལ་ལུང་བསྟན་བྱེད་བཞིན་པ། །དཔལ་ཧེ་རུ་
ཀ་སོགས་ལྷ་ དང༌ ། །སངས་ རྒྱས་ བྱང་ཆུབ་ སེམས་རྣམས་དང༌། །དཀྱིལ་འཁོར་འཁོར་དུ་
གནས་རྣམས་ཀྱིས། །དམ་ཚིག་སྤྱོད་པའི་མགྲིན་པ་ཡིས། །རྫོགས་པའི་བྱང་ཆུབ་བསྟན་པ་
མཛད། །འདི་ལྟར་འདིའི་ཕྱག་རྒྱ་ཆེན་པོའི་མཆོག་ཏུ་གསང་བ་ཆེན་པོ་བཟང་པོ་བདེན་པའི་
བྱིན་རླབས་ཀྱིས་འགྲུབ་པར་འགྱུར་ཏེ། འདིའི་དམ་ཚིག་གིས་ཞེས་བྱ་བ་ལ་དད་པར་བྱའོ།
ཞེས་བརྗོད་དེ་ལུང་བསྟན་པའི་ཆོ་གའོ། །དེ་ནས། གསང་མཆོག་དཀྱིལ་འཁོར་དམ་པ་ནི། །
བལྟས་ནས་སུ་ནི་རབ་ཞུགས་པས། །སྡིག་པ་ཀུན་ལས་རྣམ་ངེས་གྲོལ། །དེ་རིང་ལེགས་པར་
གནས་པར་གྱུར། །བདེ་ཆེན་ཐེག་པ་འདི་ལས་ནི། །སླར་ཡང་འཆི་བ་ཡོད་མ་ཡིན། །མི་ཚུགས་
པ་དང་མི་ཆོམས་པར། །འཇིགས་པ་མེད་པས་རོལ་བར་གྱིས། །སྲིད་པའི་སྡུག་བསྔལ་ལས་ནི་
འདས། །སྲིད་པ་ཤིན་ཏུ་དག་པའི་ཕྱིར། །དངོས་གྲུབ་དམ་ཚིག་སྡིག་པ་ནི། །འདི་ནི་རྟག་ཏུ
བསྲུང་བར་བགྱི། །རྗེས་གནང་མཆོག་ཏུ་དབུགས་འབྱིན་པས། །སངས་རྒྱས་ཀུན་དངོས་རབ་
ཏུ་གསུངས། །རྡོ་རྗེ་ཞེས་གང་ཕྱག་རྒྱ་དང༌། །བྱང་ཆུབ་སེམས་ནི་མི་སྤངས་ཞིང༌། །གང་གིས་
བསྐྱེད་པ་ཙམ་གྱིས་ནི། །སངས་རྒྱས་ཉིད་དུ་དོགས་མེད་པའོ། །དམ་པའི་ཆོས་ནི་སྤང་མི་བྱ། །
མི་ཤེས་པ་ཡི་རྨོངས་པ་ཡི། །གལ་ཏེ་ན་ནི་སྤངས་པ་ན། །གང་ལས་དེ་ནི་ངེས་པར་སྦྱངས། །
རང་གི་བདག་ཉིད་མི་སྤངས་ཞིང༌། །དཀའ་ཐུབ་ཀྱིས་ཀྱང་རྩིར་མི་བྱ། །ཇི་སྲིད་བདེ་བའི་བདེ་
བ་བཟུང༌། །འདི་ནི་མ་འོངས་རྫོགས་སངས་རྒྱས། །རྡོ་རྗེ་དྲིལ་བུ་ཕྱག༌རྒྱ༌ཡང༌། །ནམ་ཡ
སྤང་བར་མི་བྱའོ། །སློབ་དཔོན་སྨད་པར་མི་བྱ་སྟེ། །འདི་ནི་སངས་རྒྱས་ཀུན་དང་མཉམ། །
གང་ཞིག་སློབ་དཔོན་ལ་སྨོད་པ། །བླ་མ་སངས་རྒྱས་ཀུན་དང་མཉམ། །སངས་རྒྱས་ཐམས་
ཅད་སྨད་པས་ན། །དེ་ནི་རྟག་ཏུ་སྡུག་བསྔལ་ཐོབ། །རིམས་དང་དུག་དང་དབྱིག་དུག་དང༌། །
།
-191-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ཁ
མཁའ་འགྲོས་འཚེ་དང་གདོན་རྣམས་དང༌། །བགེགས་དང་ལོག་འདྲེན་དྲག་རྣམས་ཀྱིས། །
བསད་ནས་དམྱལ་བར་ལྟུང་བར་བྱེད། །དེ་ཕྱིར་ཀུན་ནས་རབ་འབད་པས། །རྡོ་རྗེ་སློབ་དཔོན
བླ་མ་ཆེ། །དགེ་མཆོག་རབ་ཏུ་མི་བཅོམ་པ། །ནམ་ཡང་སྨད་པར་མི་བྱའོ། །བླ་མ་ལ་གུས་དེ་ལ་
ཡོན། །དེ་ལ་རྗེས་མཐུན་དབུལ་བར་བྱ། །དེ་ཡིས་རིམས་སོགས་གདུངས་པ་རྣམས། །ཕྱིར་
ཞིང་འབྱུང་བར་མི་འགྱུར་རོ། །རྟག་ཏུ་རང་གི་དམ་ཚིག་སྤྱད། །སྦྱིན་མིན་བུ་དང་བུ་མོ་སོགས།།
སྲོག་རྣམས་ཀྱིས་ཀྱང་བསྟེན་བྱ་བ། །ལོངས་སྤྱོད་གཡོ་བ་སྨོས་ཅི་དགོས། །གང་ཕྱིར་སྐལ་བ་
དེ་རྣམས་ཀྱིས། །རྟག་ཏུ་རྙེད་པར་དཀའ་བ་ཡི། །སངས་རྒྱས་ཉིད་ཀྱང་བརྩོན་ལྡན་ལ། །ཚེ་
འདི་ཉིད་ལ་སྟེར་བར་བྱེད། །རྟག་ཏུ་རང་གི་དམ་ཚིག་སྒྲུབ། །རྟག་ཏུ་དེ་བཞིན་གཤེགས་པ་
མཆོད། །རྟག་ཏུ་བླ་མ་ལ་ཡང་དབུལ། །འདི་ནི་སངས་རྒྱས་ཀུན་དང་མཉམ། །དེ་སྦྱིན་སངས་
རྒྱས་ཐམས་ཅད་ལ། །རྟག་ཏུ་སྦྱིན་པ་ཉིད་དུ་འགྱུར། །དེ་སྦྱིན་བསོད་ནམས་ཚོགས་ཡིན་ཏེ། །
ཚོགས་ལས་དངོས་གྲུབ་མཆོག་ཏུ་གྱུར། །དེ་རིང་བདག་བསྐྱེད་འབྲས་བུར་བྱས། །གང་འདིར་
ལེགས་པར་རབ་ཏུ་གནས། །དམ་ཚིག་ལྷ་རྣམས་དང་མཉམ་མོ། །རང་བྱུང་དུ་ནི་ད་ལྟ་སྐྱེས། །
དེང་འདིར་དབང་བསྐུར་ཚེ་ལྡན་པ། །རྡོ་རྗེ་བཅས་སངས་རྒྱས་ཀུན་གྱི། ཁམས་གསུམ་གྱི་ནི་
རྒྱལ་སྲིད་ཆེ། །རྒྱལ་པོ་བདག་པོས་གནས་པ་ཡིན། །དེ་རིང་བདུད་ལས་རྒྱལ་བྱས་ནས། །
གྲོང་ཁྱེར་མཆོག་ཏུ་རབ་ཏུ་ཞུགས། །དེ་རིང་སངས་རྒྱས་ཉིད་ཐོབ་པར། ཁྱེད་འགྱུར་བར་ནི་ཐེ་
ཚོམ་མེད། །ཅེས་བྱ་བ་ཡི་བཀའ་དྲིན་རྡོ་རྗེ་ཡིད་ཀྱི་སྟེ། །རང་གི་དམ་ཚིག་མི་བཟད་བདེ་སྐྱེས་
པར་གྱིས། །ཤིན་ཏུ་སྐྱེ་སླའི་བདེ་བ་སངས་རྒྱས་ཀུན་གཟུགས་ཅན། །རྟག་པ་ཉིད་ནི་
མངོན་པར་རྟོགས་པར་འགྱུར་བར་ཤོག །ཅེས་དབུགས་དབྱུང་བའོ། །དེ་ནས་བླ་མ་ལ་ཕྱག་
དང༌། གཙོ་བོས་ཇི་ལྟར་སོགས་བརྗོད། སློབ་དཔོན་གྱིས་འདི་དེ་སོགས་ཚིགས་བཅད་དང་
སྔགས་རྐྱང་པས་རྡོ་རྗེ་དྲིལ་བུའི་བརྟུལ་ཞུགས་གཉིས་སྦྱིན། དེ་ནས་སློབ་མའི་ལུས་བརྒྱན།
བསྟེན་
-192-

བདེ་མཆོག་མཁའ་འགྲོ་རྒྱ་མཚོའི་དབང་ཆོག
སྤོས་དང་མེ་ཏོག་སོགས་དང༌། མགོ་བོར་གདུགས་བཟུང་དཀྱིལ་འཁོར་ལ་བསྐོར་བ་བྱ་སྟེ།
མངའ་བདག་སྐུ་མདོག་སྔོན་པོ་རྒྱལ་གྱུར་ཅིག །དམར་པོས་ཇི་ལྟར་མཛེས་བྱས་རྒྱལ༴ དམ་
ཚིག་གིས་བརྒྱན་མཛེས་པ༴ ཟླ་ཕྱེད་དབུ་ལ་བརྒྱན་པ༴ ལྷ་མོས་འཁོར་ལོ་བརྒྱན་པ༴ དང་
པོའི་སངས་རྒྱས་སྐུ་མཆོག་གནས་པ༴ འདོད་པ་ཐར་པ་ནོར་དང་ཆོས་སྦྱིན༴ རྣམ་པར་དགྱེས་
རོལ་ རང་ བཞིན༴ ཕྱག་རྡོར་ བདེ་ བའི་མགོན་པོ་རྒྱལ་གྱུར་ཅིག །ཤར་སྒོར་གདུགས་དང་
བཅས་པས་ཕྱག་བྱས། སྔགས་དང་རྒྱུད་རྣམས་འཛིན་གྱུར་པའི། །སློབ་མ་འདི་ནི་འབུལ་བ་
ལགས། །ཞེས་བརྗོད། གདུགས་བསལ། སློབ་དཔོན་གྱིས། དེ་རིང་དཀྱིལ་འཁོར་སློབ་དཔོན་
དང༌། །སྔགས་དང་རྒྱུད་ནི་འཛིན་པར་གྱུར། །སངས་རྒྱས་བྱང་ཆུབ་སེམས་དཔའ་དང༌། །ལྷ་
རྣམས་ཀྱིས་ཀྱང་མཐུན་པར་བཞེད། །སེམས་ཅན་ལ་རྗེས་བརྩེ་དོན་དུ། ཁྱེད་ཀྱིས་དཀྱིལ་
འཁོར་ཆོ་ག་ནི། །འབད་པ་ཡིས་ནི་བྲི་བར་བྱ། །སྒྲུབ་པ་པོ་ནི་སྔགས་ལ་སྦྱོར། །སེར་སྣ་དགོས་
པ་ཐམས་ཅད་ལ། །སེམས་ཅན་རྣམས་ལ་ཕན་པ་དང༌། །དེ་ལ་བུ་ཁྱོད་ཀྱིས་བྱས་ཏེ། །རང་
ཉིད་དཀའ་བ་ཆེན་པོ་ཡང༌། །ཞེས་གཟེངས་བསྟོད་པའི་ཆོ་གའོ། །གཟེངས་བསྟོད་སྐབས་
འདིར་བྱེད་པ་དག་པ་ཡིན་ནོ། །དེ་ནས་མཎྜལ་ཕུལ། དེང་ནས་བརྩམས་སོགས་སོ། །
བཞི་པ་རྗེས་ཆོག་ནི། མཆོད་པ་བྱིན་གྱིས་བརླབས། ཆུ་གསུམ་ཉེར་སྤྱོད། རིག་མ་
བཅུ་དྲུག་གིས་མཆོད། རྐང་པ་བརྒྱད་པས་བསྟོད། དངོས་གྲུབ་བླང༌། ཡིག་བརྒྱ་དང༌། གང་
ཡང་སྐྱེ་བོའི་དངོས་གྱུར་དང་། །མ་རྙེད་རྣལ་འབྱོར་དབང་ཕྱིར་དང༌། །ཉེ་བར་དགོས་པ་མ་ཚང་
བའི། །དྲན་པ་རབ་ཏུ་རྨོངས་བྱས་པ། །དེ་ཐམས་ཅད་ལ་བཟོད་པར་རིགས། །ཞེས་བཟོད་
པར་གསོལ། དཀྱིལ་འཁོར་གྱི་ཡེ་ཤེས་པ་ལ་བརྟན་བཞུགས། གོ་ཆའི་སྲུང་བ། བསྔོ་བ་སྨོན་
ལམ་བཏབ་བོ། །གལ་ཏེ་སྒྲུབ་མཆོད་ཞག་གཉིས་སོགས་བྱེད་ན། བུམ་བཟླས་ནི། བདག་
བསྐྱེད་མདུན་བསྐྱེད་ཀྱི་བར་དེར་བྱ། ཆོ་ག་འདིའི་ཁྱད་ཆོས་ཆོ་ག་དང་པོ་ལ་མདུན་བསྐྱེད་སྟ་
-193-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ཁ
གོན་གྱི་ལྷ་རྣམས་བསྟིམས་པའི་ཚབ་ཏུ། ཆོ་ག་གཉིས་པ་ནས། བདག་བསྐྱེད་ཀྱི་ཚོགས་རྟེན་
ནམ་མཁར་སྤྱན་དྲངས་པ་དེ་མི་གཤེགས་པར། མདུན་བསྐྱེད་ཀྱི་དཀྱིལ་འཁོར་ལ་བསྲེ་བ་བྱེད་
དགོས་སོ། །རས་བྲིས་ཀྱི་དཀྱིལ་འཁོར་ལ་བརྟེན་པའི་ཆོ་ག་འདི་ནི་གཞུང་འདི་ཉིད་ལས་
བཤད་ཅིང་། འཇུག་པ་བདེ་བ་དང་། བྱིན་རླབས་ཆེ་བས་ལེགས་པ་ཡིན་ནོ། །
དེ་ལྟར་བཅོམ་ལྡན་མཁའ་འགྲོ་རྒྱ་མཚོའི་དཀྱིལ་འཁོར་དུ། །སྐལ་བཟང་སློབ་མ་སྨིན་
པར་བྱེད་པའི་ཆོ་ག་གང༌། །རྒྱུད་དོན་དམ་པ་རྣམས་ཀྱི་གསུང་བཞིན་བཀོད་པ་ལས། །དགེ་
བས་འགྲོ་བ་རྡོ་རྗེ་འཛིན་པའི་ས་ཐོབ་ཤོག །ཅེས་དཔལ་མཁའ་འགྲོ་རྒྱ་མཚོའི་དབང་བསྐུར་
གྱི་ཆོ་གའི་ཕྱག་ལེན་ས་ལུགས་མཆོག་ཏུ་གྱུར་པ་འདི་དག་རྣམ་པར་སྤེལ་བ་དང་རང་གི་བརྗེད་
བྱང་དུ་བྱས་ཏེ། རྗེ་བཙུན་ཤཱཀྱའི་མཚན་ཅན་ལ་སོགས་པ་འདྲེན་མཆོག་དམ་པ་རྣམས་ཀྱི་
ཞབས་རྡུལ་སྤྱི་བོས་ལེན་ཅིང་བཀའ་དྲིན་གྱིས་ཉེ་བར་འཚོ་བ་རིག་པ་འཛིན་པ་ཀུན་དགའ་
ལེགས་གྲུབ་ཀྱིས་གྲུབ་པའི་གནས་མཆོག་རི་དོ་བདེ་བ་ཅན་དུ་ཆུ་ཕོ་སྟག་དཔྱིད་ཟླ་འབྲིང་པོའི
ཉེར་གཅིག་ལ་སྦྱར་བའོ།། །།
-194-

ལམ་འབྲས་ཁྲིད་ཡིག་སྟོང་ར་པོད་སྔོན་མ་བཞུགས།